ฟูจิสาขาเซ็นทรัลบางนา มาช่วงเย็นทีไรก็ต้องรอคิว แต่ก็ไม่นานมาก

กินได้เรื่อยๆครับร้านนี้ สาขามากมาย เมนูหลากหลายดี รสชาติก็โอเค ที่สั่งวันนี้ก็มี 

- ปลาแซลมอนย่างซิอิ๊ว ย่างสุก หนังกรอบนิดๆ หอมๆดี บวกกับซิอิ๊วหวาน กินแล้วก็เข้ากันดีครับ

- ไข่หวาน รสทั่วๆไป แก้ความอยากได้ครับ ไม่มีอะไรพิเศษ

- อลาสก้าแซลมอนโรล อันนี้ชอบกินส่วนตัวมานานแล้ว เวลากินต้องคีบมาทั้งคำ จิ้มโชยุที่ใส่วาซาบิหน่อย แล้วยัดเข้าปากทั้งคำ ค่อยๆเคี้ยวบด จะรู้สึกถึงเนื้อปลาที่นุ่มๆลื่นๆบวกกับความเหนียวของข้าว รวมกับความเค็มเล็กๆของปูอัด ความมันจากอโวคาโด และสัมผัสกรอบๆของแตงกวา บอกเลยว่ากินได้เพลินดีจริงๆ

- ยำสลัดทูน่า อันนี้ก็สั่งแทบทุกครั้ง คือรสมันใช่อะ ครบรสของยำกับน้ำสลัดมาผสมกันได้ลงตัวจริงๆ

กินเพลินดีครับ สำหรับฟูจิ ก็พอจะวางใจฝากท้องได้เสมอครับ
